CELEX: 31981R0810
Language: el
Date: 1981-03-30 00:00:00
Title: Κανονισμός (ΕΟΚ) αριθ. 810/81 τής Επιτροπής τής 30ής Μαρτίου 1981 περί παρεκκλίσεως από τόν κανονισμό (ΕΟΚ) αριθ. 858/78 περί ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος

Avis juridique important

|

31981R0810

Κανονισμός (ΕΟΚ) αριθ. 810/81 τής Επιτροπής τής 30ής Μαρτίου 1981 περί παρεκκλίσεως από τόν κανονισμό (ΕΟΚ) αριθ. 858/78 περί ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος  

Επίσημη Εφημερίδα αριθ. L 084 της 31/03/1981 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 810/81 ΤΗΣ ΕΠΙΤΡΟΠΗΣ  της 30ής Μαρτίου 1981  περί παρεκκλίσεως από τον κανονισμό (ΕΟΚ) αριθ. 858/78 περί ειδικών λεπτομερειών εφαρμογής του καθεστώτος πιστοποιητικών προκαθορισμού της επιστροφής στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2),  Εκτιμώντας:  ότι το άρθρο 5 παράγραφος 3 του κανονισμού (ΕΟΚ) αριθ. 2768/75 του Συμβουλίου της 29ης Οκτωβρίου 1975 περί θεσπίσεως, στον τομέα του χοιρείου κρέατος, των γενικών κανόνων, των σχετικών με τη χορήγηση επιστροφών κατά την εξαγωγή και των κριτηρίων καθορισμού του ύψους αυτών (3), προβλέπει ότι η επιστροφή είναι δυνατόν να καθορισθεί εκ των προτέρων, κατόπιν αιτήσεως του ενδιαφερομένου·  ότι ο κανονισμός (ΕΟΚ) αριθ. 858/78 της Επιτροπής της 27ης Απριλίου 1978 (4) καθόρισε τις ειδικές λεπτομέρειες εφαρμογής του καθεστώτος πιστοποιητικών προκαθορισμού της επιστροφής στον τομέα του χοιρείου κρέατος· ότι το άρθρο 2 καθορίζει τη διάρκεια ισχύος των πιστοποιητικών προκαθορισμού μέχρι το τέλος του δεύτερου μήνα από τη χορήγησή του·  ότι έχει καθορισθεί ειδική επιστροφή από τους κανονισμούς (ΕΟΚ) αριθ. 3283/80 (5) και 200/81 (6) για τις εξαγωγές σφαγίων χοίρων που προορίζονται για την Πολωνία· ότι ο προκαθορισμός της επιστροφής αυτής υπήρξε αναγκαίος για λόγους ελέγχου· ότι η κανονική προθεσμία ισχύος των πιστοποιητικών προκαθορισμού στον τομέα αυτόν αποδεικνύεται ανεπαρκής για την εξαγωγή των εν λόγω προϊόντων υπό τους ειδικούς όρους που καθορίζονται από τους κανονισμούς (ΕΟΚ) αριθ. 3283/80 και 200/81· ότι πρέπει, ως εκ τούτου, να παραταθεί η κανονική προθεσμία των πιστοποιητικών προκαθορισμού για τα προϊόντα αυτά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση από το άρθρο 2 του κανονισμού (ΕΟΚ) αριθ. 858/78, η ισχύς των πιστοποιητικών προκαθορισμού της επιστροφής , τα οποία εξεδόθησαν στο πλαίσιο του άρθρου 2 του κανονισμού (ΕΟΚ) αριθ. 3283/80 ή του άρθρου 2 του κανονισμού (ΕΟΚ) αριθ. 200/81, για τα προϊόντα που προορίζονται για την Πολωνία παρατείνεται μέχρι τις 12 Σεπτεμβρίου 1981.  2. Για την εφαρμογή των διατάξεων της παραγράφου 1 ο ενδιαφερόμενος οφείλει να υποβάλει το πιστοποιητικό προκαθορισμού στον εκδίδοντα οργανισμό, ο οποίος και προβαίνει στις αναγκαίες προσαρμογές.  Άρθρο 2  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 282 της 1. 11. 1975, σ. 39.  (4) ΕΕ αριθ. L 116 της 28. 4. 1978, σ. 18.  (5) ΕΕ αριθ. L 343 της 18. 12. 1980, σ. 30.  (6) ΕΕ αριθ. L 24 της 28. 1. 1981, σ. 13.